ભાવનગર જિલ્લામાં શ્રાવણનો અંતિમ તબક્કો આવી ગયો છે અને વરસાદી માહોલ વિખાઇ ગયો છે ત્યારે ખરીફ પાકના વાવેતરમાં જોઇએ તો ભાવનગર જિલ્લામાં આ વર્ષે કુલ વાવેતર 4,24,900 હેકટરના આંકે આંબ્યું છે જે ગત વર્ષના ખરીફ વાવેતર 4,31,500 હેકટરની તુલનામાં 6,900 હેકટર �ઓછું થયું છે. ભાવનગર જિલ્લામાં વાવેતરમાં ગત વર્ષની તુલનામાં ઘટાડો થયો હોય તેવા પાકમાં બાજરો મુખ્ય છે ગત વર્ષે બાજરાનું કુલ વાવેતર 32,700 હેકટર થયું હતુ તે આ વર્ષે 4,900 હેકટર ઘટીને 27,800 હેકટર થઇ ગયું છે. તો ઘાસચારો ગત વર્ષે 65,600 હેકટરમાં વાવવામાં આવ્યો હતો તે આ વર્ષે 12,700 હેકટર ઘટીને 52,900 હેકટર થઇ ગયો છે. સમગ્ર સૌરાષ્ટ્રમાં બાજરાનું કુલ વાવેતર 43,500 હેકટર છે. એટલે કે બાજરાના સૌરાષ્ટ્રના કુલ વાવેતરના 63.90 ટકા જેવું વાવેતર એકલા ભાવનગરમાં થયું છે.